Document ID: /roh_data/filtered/fineweb-2-filterrobots_roh.jsonl.gz/3746

Il gust da consumar dals Svizzers e da las Svizras è s'augmentà levamain il matg. Quai mussa l'indicatur da consum da la banca UBS. Quel è creschì sin 1,35 puncts. L’avrigl ha l’index anc nudà tar 1,24 puncts.
Cifras d'occupaziun pli bassas
Percunter annunzia l'UBS che las cifras d'occupaziun èn stadas l'emprim quartal da quest onn pli bassas che spetgà. Quellas èn numnadamain sa reducidas per l'emprima giada dapi il 2010.
Consum privat sco pitga
In'influenza positiva sin l'emprim quartal dal 2016 ha dentant gì il consum privat. E quel vegnia era ad esser ina ferma pitga per il creschament da l'economia svizra ils proxims mais. Quai scrivan ils economs da la banca gronda UBS.
RR novitads 12:00